NaiveNeuron/SloPal huggingface dataset:
P. Hrušovský, predseda NR SR: (2004-02-04):
Teraz poprosím Kanceláriu Národnej rady, aby oznámila, či sú vyhotovené - a v dostatočnom počte - hlasovacie lístky. Skrutátori ma upozornili, ale už je neskoro, zrejme, aby sme zoradili poradie jednotlivých kandidátov podľa abecedy pre ľahšie zratúvanie, no veď. Páni poslanci, počkáme na pokyn Kancelárie do času... Sú hlasovacie lístky v dostatočnom... (Šum v sále.) Panie poslankyne, páni poslanci, v týchto tajných voľbách uskutočníme dve voľby, a to návrh na voľbu členov Rozhlasovej rady a návrh na voľbu člena Dozornej komisie Slovenského rozhlasu. Chcem vás informovať, že pri voľbe členov Rozhlasovej rady je platný ten hlasovací lístok, na ktorom je zakrúžkovaná alternatíva za najviac u siedmich kandidátov. Ďalej sa volí jeden člen Dozornej komisie Slovenského rozhlasu. V tajnej voľbe teraz budeme opakovane voliť aj dvoch kandidátov na sudcov kárneho, disciplinárneho súdu. Prosím, aby ste v tajnom hlasovaní vyjadrili svoju vôľu najviac pri dvoch kandidátoch na sudcov disciplinárneho súdu. Panie poslankyne, páni poslanci, ešte by som chcel pred začatím tajnej voľby poprosiť všetkých overovateľov, skrutátorov, aby vzhľadom na veľký počet kandidátov sa všetci zúčastnili na tajnej voľbe a zratúvaní hlasov odovzdaných pre jednotlivých kandidátov. Pristúpime k tajnému hlasovaniu o návrhoch na voľbu členov Rozhlasovej rady a člena Dozornej komisie Slovenského rozhlasu a k opakovanej voľbe kandidátov Národnej rady na zvolenie sudcov disciplinárneho súdu. Páni poslanci, hlasovacie lístky sú farebne rozlíšené. Začínam tajné hlasovanie. Áno, tajná voľba v tejto chvíli sa začala. Nech sa páči, páni poslanci, môžete pristúpiť k hlasovaniu. (Akt tajného hlasovania.)
Pellegrini, Peter, predseda NR SR (2016-02-11):
S reakciou na faktické, pán poslanec Kuffa, nech sa páči.
Martvoň, Anton, poslanec NR SR (2015-04-17):
Ďakujem pekne. Pán poslanec Mikuš, vy považujete za absurdnosť to, že odvolávame Figeľa za to, že Váhostav porušil zmluvu so svojimi subdodávateľmi? Tak ste to povedali. Absurdnosť je práve viniť z toho SMER, že Váhostav porušil zmluvu so svojimi subdodávateľmi, zvlášť keď tú zmluvu na tom úseku Dubná Skala podpisovalo ministerstvo na čele s pánom Figeľom. Nie, my vyvodzujeme politickú zodpovednosť za vzniknutú situáciu okolo Váhostavu a popri tom ide aj trestné stíhanie vo vzťahu k Váhostavu. To je realita. A čo sa týka zákonného nastavenia, no, pán poslanec Mikuš, bola to vaša materská SDKÚ, z ktorej ste odišli, ktorá sa potopila už, tak to môžem povedať, ktorá v roku 2011 cez svoju ministerku spravodlivosti v rámci zákona o konkurze a reštrukturalizácii posilnila postavenie bánk. Preto banky v tejto reštrukturalizácii, čo mala byť, mali mať 100 % a veritelia iba 15 percent. My sme to do zákona nedali. To bolo dané zo strany SDKÚ. Čiže mali ste sa vtedy ozvať, mali ste to vtedy riešiť. A čo sa týka pána Figeľa, no, pán Figeľ určite nie je zárukou demokracie. Pán Figeľ musí niesť takú istú politickú zodpovednosť, ako aj iní politici, za to, čo vznikne v ich rezorte alebo v dôsledku podpísania zmlúv v ich rezorte.
Somogyi, Szilárd, poslanec NR SR (2011-03-23):
Ďakujem. Pán poslanec Jahnátek, pán exminister Jahnátek, to, čo vy vytýkate tomu kroku alebo tejto legislatívnej zmene, že zavádza určitú komplikovanosť alebo nepružnosť do budúcnosti, že povyšuje dotačnú politiku na úroveň zákona a nie na vyhlášku, práve vychádza z toho, že napriek tomu, že to určite bude ako komplikovanejší spôsob alebo prácnejší, ale upozornil by som vás na ďalšiu časť tohto návrhu, ktorá hovorí o tom, že zároveň zavádza povinnosť zverejňovať zoznam žiadostí o poskytnuté dotácie, zoznam poskytnutých dotácií, ktoré boli odmietnuté, ich dôvod odmietnutia, čiže to, aby každá zmena, ktorá sa týka dotačnej politiky, ktorá si myslím, že je jednou najcitlivejšou stránkou verejnej správy a veľmi to zaujíma aj laickú obec nielen tých ľudí, ktorí ako s tým sa dostanú do kontaktu bezprostredne. Ja si práve preto ako chválim túto iniciatívu ministerstva, že nechce túto politiku robiť len medzi múrmi ministerstva spôsobom vyhlášok, ale práve všetky zmeny prinesie sem do parlamentu, aby sa takto transparentne konala každá zmena. Ďakujem vám za pozornosť. (Potlesk.)
Danko, Andrej, predseda NR SR (2019-05-15):
Vážené panie poslankyne, vážení páni poslanci, pokračujeme teda v rokovaní a pristúpime k prvému čítaniu o návrhu poslancov Osuského, Dostála, Klusa na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov. Návrh zákona má tlač 1462, návrh na jeho pridelenie na prerokovanie výborom je v rozhodnutí č. 1550. Dávam slovo poslancovi Osuskému, aby návrh zákona uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Petra Osuského, Ondreja Dostála a Martina Klusa na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov , tlač 1462.)
P. Hrušovský, predseda NR SR: (2004-12-01):
Otváram rozpravu. Písomne nemám žiadne prihlášky do rozpravy, preto sa pýtam, či sa chce niekto z pánov poslancov prihlásiť do rozpravy ústne. Pán poslanec Nagy. Ďalšie prihlášky do rozpravy nie sú. Končím možnosť prihlásiť sa do rozpravy. Nech sa páči, pán poslanec Nagy, predseda výboru pre ľudské práva, národnosti a postavenie žien.
Číž, Miroslav, podpredseda NR SR (2015-05-15):
Ďakujem. Faktické poznámky – páni poslanci Martvoň a Mikloško. Uzatváram možnosť prihlásiť sa s faktickou poznámkou. Slovo má pán poslanec Martvoň.
J. Liška, poslanec: (2006-03-15):
1. V čl. 22 sa za bod 6 vkladá nový bod 7, ktorý znie: v § 38 ods. 1 sa vypúšťajú slová „a Ministerstva obrany Slovenskej republiky“. Nasledujúce body sa prečíslujú. Odôvodnenie: V súvislosti s prechodom stredných škôl v pôsobnosti ministerstva obrany v zriaďovateľskej pôsobnosti krajského školského úradu na základe zákona podľa bodu 2 tohto pozmeňujúceho návrhu je potrebné, aby sa medzi školami, na ktoré sa zákon č. 596/2003 Z. z. nevzťahuje, neuvádzali školy v pôsobnosti ministerstva obrany. Navrhované riešenie bolo dohodnuté medzi ministerstvom obrany a ministerstvom školstva na expertnom rokovaní. 2. V čl. 22 sa za bod 7 vkladá nový bod 8, ktorý znie: § 39 sa dopĺňa odsekom 15, ktorý znie: „(15) Stredné školy v pôsobnosti Ministerstva obrany Slovenskej republiky podľa osobitného predpisu84) prechádzajú s účinnosťou od 1. júla 2006 do zriaďovateľskej pôsobnosti krajského školského úradu, v ktorého územnej pôsobnosti má stredná škola sídlo.“ Odkaz k poznámke č. 84 znie: „84) § 53 zákona č. 29/1984 Zb. v znení neskorších predpisov.“ Nasledujúce body sa prečíslujú. Odôvodnenie: Je potrebné uskutočniť prechod stredných škôl v pôsobnosti ministerstva obrany do zriaďovateľskej pôsobnosti krajského školského úradu na základe zákona. Dôvodom je skutočnosť, že plánovaný proces prepodriadenia Stredného odborného učilišťa leteckoopravárenského v Trenčíne, v súčasnosti je to posledná stredná škola a jediná v zriaďovateľskej pôsobnosti ministerstva obrany, pod Krajský školský úrad v Trenčíne je spojený s legislatívnymi prekážkami vyplývajúcimi zo zákona č. 596/2003 Z. z. V prípade, že by zriaďovateľská pôsobnosť neprešla priamo zo zákona, bolo by možné uskutočniť tento prechod jedine zrušením školy zo strany ministerstva obrany a jej následným zriadením Krajským školským úradom v Trenčíne. Toto riešenie by však znamenalo pre školu stratu všetkých certifikátov a taktiež značné problémy v prechode dodávateľko-odberateľských vzťahov. Ďakujem vám veľmi pekne za pozornosť a prosím o podporu tohto návrhu.
Jurzyca, Eugen, poslanec NR SR (2014-10-30):
Ďakujem. Chcel by som upozorniť na to, že tento návrh a to, čo sa pred ním udialo, je učebnicovým príkladom toho, ako vzniká byrokracia, že často vzniká v dôsledku alibizmu a tiež je učebnicovým príkladom toho, čo s ňou treba potom robiť, ako pekne sa dá zmerať dopad opatrenia, ktoré vyplynuli z alibizmu, ako pekne sa dá zmerať na rast byrokracie. A dúfam, že sa ten učebnicový príklad zakončí aj prijatím tejto novely v Národnej rade. Ďakujem.
Blcháč, Ján, poslanec NR SR (2024-01-31):
Ďakujem za slovo, vážený pán predsedajúci. Kolegyne, kolegovia, ja by som sa chcel vyjadriť k tomuto vystúpeniu pána kolegu Spišiaka asi v tom zmysle, že asi všetci chápeme, všetci sme už počuli niekoľkokrát a asi aj všetci súhlasíme s tým, že keďže tie trestné sadzby, ktoré boli tu drakonicky zavedené v roku 2006, treba prispôsobiť teda tomu priemeru Európskej únie alebo tým demokratickým krajinám, kde je tá korupcia, ako hovoril pán kolega Štefunko, taká ukážková, tak neviem, prečo bojujeme proti takémuto návrhu. Po prvé. Chcem poďakovať pánovi kolegovi Spišiakovi za jeden a pol hodiny prednášky. Naozaj má hlboké, dobré alebo veľké životné skúsenosti a keď to tak spočítam zhruba na 20, 25 strán by to vyšlo do nejakých pamätí, čo nám tu porozprával od toho roku 1998, ale chcel by som mu zároveň vytknúť to, že ako prednášateľ, učiteľ by sa mal držať toho Komenského, tých Komenského princípov od jednoduchého k zložitému a od všeobecného ku konkrétnemu. Darmo nám tu hovoril dlhé minúty o postavení spolupracujúcich obvinených, keď by sme sa ho spýtali, čo asi by na to povedal konkrétne, keď vieme, počúvame na každú stranu, z každej strany teda o jednom z tých spolupracujúcich obvinených, ktorý sa priznal k preberaniu úplatku vo výške, tuším, jedného milióna eur a jeho prepraniu a nič. Viete, všeobecne sa dá hovoriť, ale konkrétne by som prosil.
Blanár, Juraj, podpredseda NR SR (2021-10-21):
Ďakujem za prednesenie návrhu, môžete zaujať miesto pre navrhovateľa. Teraz udelím slovo spravodajkyni, ktorú určil navrhnutý gestorský výbor pre kultúru a médiá, pani poslankyni Ľubici Laššákovej, aby predniesla informáciu k tomuto návrhu zákona. Nech sa páči.
Zmajkovičová, Renáta, podpredsedníčka NR SR (2013-09-17):
Pán poslanec Zajac.
Bugár, Béla, podpredseda NR SR (2011-06-30):
Ďalej v rozprave vystúpi pán poslanec Raši.
Müllerová, Emília, poslankyňa NR SR (2014-01-29):
Vážený pán predseda, v rozprave k návrhu zákona vystúpili dvaja páni poslanci, pán poslanec Kuffa a pán poslanec Hlina. Nepodali žiaden pozmeňujúci, ani procedurálny návrh. Teraz pristúpime k hlasovaniu o bodoch zo spoločnej správy 1 až 3 s návrhom hlasovať o nich spoločne s odporúčaním gestorského výboru schváliť.
Dostál, Ondrej, poslanec NR SR (2021-02-24):
Pán podpredseda Blanár, v niektorých veciach s vami aj súhlasím. Áno, bol v tom, v tom uznesení preklep v dátume, pani poslankyňa Kavecká to navrhla opraviť. Ak ste na to vy upozornili, tak vďaka za to, stala sa chyba. Myslím, že toto nie je nejako podstata problému. Ja by som bol takisto radšej, keby sme prijali model, ktorý je napríklad v Českej republike, že ešte pred tým, ako vláda predĺži núdzový stav, tak potrebuje súhlas parlamentu, nie až dodatočne. Toto je výsledok nejakého kompromisu v rámci vládnej koalície. Áno, aj ja by som bol radšej, keby niektoré veci boli ešte dôkladnejšie vysvetlené. Budem rád, ak tu budú viacerí členovia vlády, a tiež teda apelujem aj na pani ministerku a vidím tu aj pána ministra práce sa pohybovať, aby to teda odkázali aj nabudúce, aj možno zajtra, keď ešte budeme rokovať, bude dobré, keď tu bude viacej členov vlády, lebo je to dôležité. No, ale povedali ste, že ste prekvapený, že mne to zdôvodnenie stačí. Tak ono to je ako s tým poloplným a poloprázdnym pohárom. Môžete ho vidieť ako poloplný a môžete ho vidieť ako poloprázdny. Keď vláda Petra Pellegriniho pred takmer rokom vyhlásila núdzový stav pri číslach, pri ktorých by sme dnes rušili všetky opatrenia, tak to zdôvodnenie nebolo žiadne. Ani slovko zdôvodnenia tam nebolo. Keď súčasná vláda koncom septembra nanovo vyhlásila núdzový stav, tak takisto tam nebolo žiadne odôvodnenie. Keď ho už predlžovala a musela žiadať o súhlas parlamentu, tak doniesla tam tie dve A4 a teraz tu máme nejakých 12 strán, kde sú popísané dôvody. Áno, ešte to nie je, má to ďaleko od dokonalosti. Verím, že nabudúce, ak to bude treba, tak toho bude viacej, ale sú tam už dôvody. Sú tam dôvody právne, sú tam dôvody medicínske, sú tam popísané opatrenia, sú tam do istej miery vyhodnotené tie opatrenia, čiže je to cesta ako zlep... (Prerušenie vystúpenia časomerom.)
Šimečka, Michal, podpredseda NR SR (2023-11-16):
Pani poslankyňa, ospravedlňujem sa, len vypadla nám časomiera a vypršal vám čas, akurát ste to nemohli vedieť.
Bagačka, Michal, poslanec NR SR (2015-06-30):
Pán predseda, dajte, prosím, hlasovať o zákone ako celku s odporučením gestorského výboru schváliť.
Viskupič, Jozef, poslanec NR SR (2013-06-18):
Áno, ten obraz sedí, slepá, okrídlená, chobotnicami rozvetvená hydra, ktorá, ktorá sa nám udomácni ešte lepšie, ak prebehne táto voľba. Ja by som chcel tým, že sme, Martin, obaja skrutátori a dozeráme na priebeh volieb, takisto aj môj kolega Janko Mičovský a myslím aj ostatní kolegovia z iných opozičných klubov, ktorí dohliadajú na proces volieb, na protest proti tejto voľbe sa odmietame zúčastniť dozerania na ohnutie demokracie, pošliapanie ústavy. A to môže, táto voľba predbieha dobu, kedy nedovolili, tak ako si spomínal, rozhodnúť Ústavnému súdu o veci, či prezident, tak významná ústavná funkcia, ktorá v našom štáte je, konal svojvoľne, alebo svojvoľne nekonal. Je to protest, aby si túto voľbu strana SMER urobila až do dôsledku sama. Ďakujem.
Mikloš, Ivan, poslanec NR SR (2014-12-02):
Začnem kolegom Bublavým. Po prvé my máme nie právo kritizovať, my máme povinnosť kritizovať, pán poslanec. Ste už neviem koľko rokov poslancom, ak ste nepochopili, aká je úloha opozície, že je to kontrolovať a kritizovať vládu, tak vitajte v parlamente. Po druhé. Že by som sa mal hanbiť. No, priznám sa, že keď vás počúvam, tak sa hanbím, ale nie za seba. Po tretie. Súhlasím s vami, že ja by som takýto rozpočet určite nepripravil, to s vami, to s vami plne súhlasím. Čo sa týka samospráv, chcem len pripomenúť, neviem, či ste boli už starostom, lebo vy ste asi aj starostom, vtedy, keď sme pripravovali fiškálnu decentralizáciu. Keď sme ju pripravovali, to bolo v roku 2003 alebo ’4, 3’, na sneme ZMOS-u sme dostali aj s premiérom Dzurindom strašný piskot a strašný krik a strašné odmietnutie. Rok na to, keď sme ju schválili a uviedli do života, mali sme standing ovation. Viete prečo? Pretože starostovia a primátori sa presvedčili, že fiškálnou decentralizáciou sme dali aj istotu, aj predvídateľnosť, aj viac zdrojov do samosprávy. Takže čo sa týka samosprávy ja, pán kolega, mám čisté svedomie. A ak sme museli potom prijímať aj úsporné opatrenia, museli, tak sme ich museli prijímať preto v roku 2011 a ’12, že vaša vláda v čase svetovej finančnej krízy mala najvyšší nárast verejných výdavkov spomedzi všetkých krajín európskej dvadsaťsedmičky. Absolútne nezodpovedne rozhadzovala a dva roky po sebe mala deficity 8,5%. Preto sme potom museli stúpať aj na tú brzdu, takže by bolo dobre tieto veci si prípadne ozrejmiť, a potom púšťať silné slová o hanbení. A posledná poznámka k tomu, čo hovoril pán poslanec Hlina a pán poslanec Kaník, lebo myslím si, že to bolo podobné. Ja si inak nemyslím, že pán minister Kažimír má až takú ľahkú úlohu, a ten rozpočet pre tento rok to dokazuje. On síce je vodičom verejných financií, ale má veľmi silného spolujazdca, ktorý podľa mňa, jeho prezidentské ambície... (Prerušenie vystúpenia časomerom.)
Poliačik, Martin, poslanec NR SR (2018-05-15):
Nie, ja som povedal, že pán Blaha reprezentuje v Rade Európy ruské záujmy, a reagujem tým na to, čo hovoril pán Klus. To, že pán Blaha sa kvôli tomu začína červenať a triasť, nie je môj problém.
Kresák, Peter, poslanec NR SR (2017-05-10):
Ďakujem pekne. Dajte teraz, prosím, hlasovať o bode 21 zo správy ústavnoprávneho výboru s odporúčaním gestorského výboru schváliť. Musím však ale upozorniť, že v rozprave bol podaný pozmeňujúci prepracovanejší návrh.
K. Sárközy, poslankyňa: (2003-05-21):
Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 119 poslancov, za návrh hlasovalo 51, proti 53, zdržalo sa 14 poslancov, 1 nehlasoval. Konštatujem, že sme tento návrh neprijali. Pán poslanec Fico.
P. Hrušovský, predseda NR SR: (2003-02-25):
Prosím, prezentujme sa a hlasujme. (Hlasovanie.) Prítomných je 137 poslancov, za návrh 71, proti 7, zdržalo sa 56,  nehlasovali 3. Konštatujem, že návrh sme schválili. (Potlesk.) Poprosím Kanceláriu Národnej rady, aby vyhotovila uznesenie o hlasovaní a zaslala ho  ústrednému riaditeľovi Slovenskej televízie. Pán poslanec Jarjabek, váš druhý návrh smeruje k vedeniu parlamentu. Beriem si ho ako váš návrh, ktorý do budúcej schôdze vyriešime priamym rokovaním s ústredným riaditeľom Slovenskej televízie. Druhý návrh podal pán poslanec Fico, ktorý navrhuje, aby sme zaradili nový bod programu za bod 4, ktorý prerokujeme 5. marca, a to je návrh uznesenia Národnej rady o nezlučiteľnosti mandátu poslanca s mandátom poslanca Európskeho parlamentu. Prosím, páni poslanci, prezentujme sa a hlasujme. (Hlasovanie.) Prítomných je 141 poslancov (potlesk), za návrh 131, zdržalo sa 7, nehlasovali 3. Konštatujem, že návrh sme schválili. Pán poslanec Fico, poprosil by som vás, keby ste tento návrh uznesenia vypracovali čo možno najskôr a predložili mi ho, aby som ho mohol prideliť niektorému z výborov na prerokovanie, aby výbor potom informoval Národnú radu o stanovisku a dodržali sme tak procedurálny postup v zmysle rokovacieho poriadku. Ďakujem pekne. Pán poslanec Jarjabek.
Bugár, Béla, podpredseda NR SR (2016-10-21):
Prezentujme sa a hlasujme. (Hlasovanie.) Prítomných 138, za 137, 1 nehlasoval. Konštatujem, že návrh sme schválili. Pristúpime k hlasovaniu o bode 32, o vládnom návrhu zákona, ktorým sa mení a dopĺňa zákon č. 346/2013 Z. z. o obmedzení používania určitých nebezpečných látok v elektrických zariadeniach (tlač 192), je to druhé čítanie. Prosím teraz pána spravodajcu Dušana Muňka, aby uvádzal jednotlivé hlasovania. (Hlasovanie o vládnom návrhu zákona, ktorým sa mení a dopĺňa zákon č. 346/2013 Z. z. o obmedzení používania určitých nebezpečných látok v elektrických zariadeniach a elektronických zariadeniach a ktorým sa mení zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov , tlač 192.)
Jarjabek, Dušan, poslanec NR SR (2018-10-17):
Ďakujem veľmi pekne, vážený pán predsedajúci. Dámy a páni, dovoľte, aby som v druhom čítaní uviedol návrh skupiny poslancov Národnej rady Slovenskej republiky. Prečítam, je to môj návrh, potom návrh pána Glváča, Petráka, Faiča, Číža a pani Smolíkovej, je to návrh na vydanie zákona, ktorým sa mení a dopĺňa zákon č. 434 o poskytovaní dotácií v pôsobnosti Ministerstva kultúry Slovenskej republiky. Istým spôsobom prelomový návrh zákona. Sme v druhom čítaní. Zopakujem to, čo som hovoril. Cieľom navrhovanej úpravy je zavedenie stabilnej, systémovej a vyváženej podpory umeleckej tvorby a kultúrnych aktivít študentov verejných vysokých škôl, ktoré v rámci svojej hlavnej činnosti a svojho poslania realizujú tvorivú umeleckú činnosť. V súčasnosti ide o Vysokú školu múzických umení v Bratislave, Vysokú školu výtvarných umení v Bratislave a Akadémiu umení v Banskej Bystrici. Sme v druhom čítaní. V prvom čítaní bolo toho povedané veľmi veľa. Chcel by som len ctených kolegov ubezpečiť, že v rámci spoločnej správy a ešte pozmeňujúceho návrhu, ktorý navrhneme, sme vlastne vyhoveli všetkým tým doplneniam tohto návrhu zákona, ktoré odzneli v rozprave. Takže hovorím, ak bude, ak bude teda všeobecné chcenie, rád sa k tomu vyjadrím a urobím všetko to, čo zaznelo v prvom čítaní ako istá výtka v rámci vylepšenia tohto návrhu zákona, je tuná realizovaná v tomto druhom čítaní. Ďakujem pekne za pozornosť. Skončil som, pán podpredseda.
Laššáková, Jana, podpredsedníčka NR SR (2015-01-28):
Pán poslanec Bobík, nech sa páči.
V. Palko, minister vnútra SR: (2004-10-22):
Uvedené zmeny sú odrazom zámeru Slovenskej republiky zaviesť a zabezpečiť aplikáciu skvalitnení bezpečnostných a preventívnych opatrení súvisiacich s vydávaním cestovných dokladov formátu Európskej únie. Významnou zmenou, ktorá vyplýva z bodu 12 Bruselskej deklarácie o zamedzení pašovania detí, je uzákonenie povinnosti pre občanov starších ako 5 rokov, aby boli držiteľmi vlastného cestovného dokladu bez možnosti ich zápisu do cestovného dokladu rodiča. Návrh zákona bol prerokovaný v určených výboroch, z ktorých vzišlo 5 pripomienok, ktoré odporúčam schváliť. Panie poslankyne, páni poslanci, dovoľte mi vás požiadať, aby ste návrh zákona podporili. Ďakujem za pozornosť.
F. Mikloško, poslanec: (2008-09-04):
Pán minister, ja neviem, či ste boli komunista, alebo neboli, mňa to nezaujíma, ale v každom prípade spôsob, ktorý ste použili, bol komunistický. To urobili komunisti v roku 1983 myslím Čarnoguskému, že ho pozbavili. Tá trápnosť toho gesta vášho vedúceho úradu bola v tom, že Čarnogurský urobil to, na čom ste sa vy nakoniec spolu, vy i minister Harabin spolu s ministrom Kaliňákom dohodli a ako smernicu dali policajtom pri zasahovaní. Ak nie, tak si prečítajte všetky tie materiály. Pán minister, chceli ste sa zrejme pomstiť Čarnogurskému. Bol to prípad toho bytu, kedy ste ho chceli opustiť, a boli to podobné prípady, ale spôsob, ktorým ste vy chceli pozbaviť Čarnogurského a ktorému sa, samozrejme, advokátska komora vysmiala, pretože zase tak ďaleko ešte právomoci tejto vládnej koalície nezachádzajú, už ten len stačí na to, aby ste tam neboli. Bolo to malé, na ministra spravodlivosti to bolo malé.
Grendel, Gábor, podpredseda NR SR (2021-05-27):
Vážené panie poslankyne, vážení páni poslanci, najprv by som chcel povedať, že ako podpredseda Národnej rady Slovenskej republiky a predsedajúci aktuálnej schôdze považujem za krajne neprijateľné prejavy akýchkoľvek fyzických útokov v pléne Národnej rady. Dávame istý príklad ľuďom, ktorí nás sledujú, a tento príklad považujem za neprijateľný. Toľko môj komentár k tomu. A teraz niekoľko citátov zo zákona o rokovacom poriadku. Pán poslanec Suja, vykazujem vás z rokovacej sály, a to s odvolaním sa na § 32 ods. 2 zákona o rokovacom poriadku, podľa ktorého „predsedajúci vyzve zachovať poriadok poslanca, ktorý svojimi prejavmi alebo činmi v rokovacej sále prekročil hranice slušnosti alebo ktorý svojím konaním narúša priebeh rokovania. Ak výzva na zachovanie poriadku nevedie u poslanca k náprave, predsedajúci vykáže poslanca z rokovacej sály až do skončenia rokovania v tom istom dni.“ Ako viete, dnes som vás už raz napomenul. Podľa § 32 ods. 5 „ak poslanec opakovane narúša poriadok na schôdzi Národnej rady podľa tohto ustanovenia, predseda Národnej rady podá návrh na začatie disciplinárneho konania podľa § 135 písmeno e).“ § 135 písmeno e) „Poslanec podlieha disciplinárnej právomoci Národnej rady za e) narušenie poriadku na schôdzi Národnej rady.“ A ešte § 139 ods. 5: „Ak mandátový a imunitný výbor zistí, že poslanec narušil poriadok na schôdzi Národnej rady, odporučí Národnej rade, aby mu uložila pokutu až do výšky 2-tisíc eur; ak poslanec opakovane naruší poriadok na schôdzi Národnej rady v čase do jedného roka od uloženia pokuty za narušenie poriadku na schôdzi Národnej rady, mandátový a imunitný výbor odporučí Národnej rade, aby mu uložila pokutu až do dvojnásobku hornej hranice pokuty ustanovenej týmto zákonom za narušenie poriadku na schôdzi Národnej rady.“ Prosím, pán poslanec, aby ste opustili sálu. (Reakcia z pléna. Poslanec Suja ostal sedieť na svojom mieste.) Pán poslanec Suja, môžte byť prítomný na hlasovaní, teraz nehlasujeme. (Poslanec Suja naďalej zotrval na svojom mieste.) V tom prípade prerušujem schôdzu do... prerušujem schôdzu. 	Pán poslanec, nebudeme riešiť procedurálne návrhy. Pán predseda Národnej rady, bude grémium? (Reakcia predsedu NR SR.) Takže zvolávame grémium, nech sa páči. (Zasadanie poslaneckého grémia. Prestávka.) (Po zasadaní poslaneckého grémia a po prestávke.)
A. Belousovová, podpredsedníčka NR SR: (2007-12-05):
A slovo má pani poslankyňa Tóthová, nech sa páči.
Žiga, Peter, podpredseda NR SR (2024-04-17):
Na vaše vystúpenie tri faktické poznámky. Ako prvý pán poslanec Dostál.
Zimenová, Zuzana, poslankyňa NR SR (2018-05-23):
Ďakujem za slovo. Ďakujem ti, pani poslankyňa, že si spomenula absenciu problému neoprávneného zaraďovania rómskych detí do špeciálnych škôl. Ja sa tejto téme venujem veľmi dlho, som rada, že, že už sa táto téma objavila aj v poslaneckom klube OĽANO ako, ako významný problém, pretože my na to upozorňujeme už veľmi dlho a ako experti vzdelávací, a ja sa budem venovať aj tomuto vo svojej rozprave, preto to nechcem ďalej komentovať, ale faktom je, že sa tu robí biznis na rómskych deťoch, a ja som na to upozorňovala nielen vo vzťahu k tejto správe, na to upozorním, ale upozorňovala som na to dlhodobo aj napr. na kauze elokovaného pracoviska v Sečovciach, to je dlhodobo sledovaná, mediálne veľmi vypuklá kauza. Veď my tu máme systémové okrádanie verejných zdrojov, systémové rozkrádanie verejných zdrojov do súkromných vreciek a ochudobňované sú práve tieto deti v zmysle toho, aby dostali to, čo potrebujú, keď už sa im nejaké to postihnutie diagnostikuje, tak majú dostať aj špeciálnu starostlivosť. Oni ju nedostávajú, a toto nie je len problém týchto Sečoviec. To sú dlhodobé problémy týkajúce sa elokovaných pracovísk, ale aj na základných školách je tento problém. Takže som veľmi prekvapená, že si to vy vôbec nevšímate, že to ignorujete.
Aštaryová, Zuzana, poslankyňa NR SR (2011-12-01):
Teraz pristúpime k hlasovaniu o prvom pozmeňujúcom návrhu, ktorý podala poslankyňa Laššáková.
P. Hrušovský, predseda NR SR: (2004-10-28):
(Hlasovanie.) 141 prítomných, 26 za, 73 proti, 41 sa zdržalo, 1 nehlasoval. Neschválili sme bod 5 zo spoločnej správy. Ďalší návrh.
Sopko, Miroslav, poslanec NR SR (2019-05-09):
Ďakujem za slovo, pán predsedajúci. Ďakujem za všetky faktické pripomienky a som veľmi rád, keď na mňa reagujú kolegovia a kolegyne poslanci, pretože mám nejakú spätnú väzbu. To som mimochodom bol vždy rád aj pri tabuli na vyučovacej hodine. Čo by to bolo za učiteľa, keby nemal rád spätnú väzbu. K tým konkrétnym výhradám: proces demokratizácie, obmedzovanie. Myslím si, že práve vyžadovanie určitej spätnej väzby zo strany pedagógov, keď môžu dať spätnú väzbu riaditeľovi na zriaďovateľa, je nejakým obmedzovaním jeho právomoci. Pretože si myslím, že práve ten riaditeľ, ktorému mimoriadne záleží na dobrom kolektíve, by mal byť práve vďačný, ak mu túto spätnú väzbu vedia poskytnúť. Práve naopak. On predtým sa tým aj veľa dozvie. Je veľmi dôležité zároveň aj povedať, že, iste zachytil som aj v minulosti, že sú tu určité rozpory, ako keby riaditelia tvrdili niečo iné ako samotní učitelia. Ale de facto aj tu sa dá nájsť dohoda, pretože každému z nich, každému z nich by malo ísť o to, aby organizácia, ten mikrokozmos, v rámci ktorého fungujú a kde má byť centrom všetkého toho snaženia práve dieťa, by malo fungovať čo najefektívnejšie. Je to práve o tom, aby sme im nechali, nech si tie kritériá často, a pravidlá, nastavujú aj sami. Čo sa týka opozície a veľa návrhov. Neviem, či je rozumné porovnávať konkrétnu jednu vetu, ktorá sa niekam dopíše, s niekoľko desaťstranovými pozmeňujúcimi návrhmi, ktoré som bol svedkom aj v minulosti pri vládnych návrhoch zákonov. Každopádne môžem si túto konkrétnu výhradu vziať k srdcu a budem sa snažiť ešte v budúcnosti, sa snažiť vyškrtávať veci, ktoré by mohli byť problematické na pravej školskej legislatíve.
Žiga, Peter, podpredseda NR SR (2024-06-27):
(Zaznievanie gongu.) Vážené panie poslankyne, vážení páni poslanci, budeme pokračovať v rokovaní. Prosím povereného overovateľa, aby oznámil výsledok verejného hlasovania o návrhu na voľbu kandidátov na sudcu Ústavného súdu. Nech sa páči, pán overovateľ. (Výsledok verejného hlasovania o návrhu na voľbu kandidátov na sudcu Ústavného súdu , tlač 265.)
Jurzyca, Eugen, poslanec NR SR (2018-05-16):
Ďakujem pekne. Ja viem, že citovať Wikipédiu nie je pravé orechové, ale napriek tomu: Ponziho schéma je druh podvodnej investorskej operácie, ktorá sľubuje investorom neuveriteľne vysoké výnosy v krátkej dobe. Dve poznámky mám k tomu. Po prvé, ak je veľká časť sprostredkovania Ponziho schémou, tak čo tam robí dohľad? A ministerstvo financií by skôr malo teda navrhnúť úplné zrušenie. Ale nad tým všetkým je poznámka, že Ponziho schéma sa dá bezpečne identifikovať analyticky. Keby predkladaný materiál obsahoval takúto analýzu presvedčivú, no tak by sa dalo o tom rozprávať. Ale on ju neobsahuje, iba počúvame, že niekto, nejaký sprostredkovateľ je bohatý. Bohatý je aj nejaký obchodník aj nejaký reklamný mág a obchod a reklama tiež sprostredkujú predaj služieb alebo tovaru. No a na základe len toho, že je tam niekto bohatý, nemôžeme odvodiť z toho, že musíme znížiť marže napríklad.
P. Hrušovský, podpredseda NR SR: (2002-05-31):
Nech sa páči, pán Osuský.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 135 poslancov, za 132, proti nikto, zdržali sa 2, nehlasoval 1. Tento návrh sme schválili.
Pčolinský, Peter, podpredseda NR SR (2023-02-09):
Otváram všeobecnú rozpravu, do ktorej som dostal jednu písomnú prihlášku od pána poslanca Ondreja Dostála, ale ešte pred ním sa do rozpravy hlási pán navrhovateľ. Takže nech sa páči, pán poslanec Milan Vetrák.
P. Paška, predseda NR SR: (2006-10-20):
Takže skonštatujem, že Národná rada v opakovanej voľbe v tajnom hlasovaní nezvolila žiadneho z kandidátov za predsedu Správnej rady Ústavu pamäti národa. Ďakujem. A poďme teraz k voľbe kandidátov na sudcov Ústavného súdu.
Hrnčiar, Andrej, podpredseda NR SR (2019-09-24):
Pani poslankyňa Grausová, nech sa páči.
M. Hort, podpredseda NR SR: (2009-06-17):
A teraz dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, pánovi poslancovi Júliusovi Brockovi, aby nás oboznámil s úvodnou spravodajskou informáciou. Nech sa páči.
Viskupič, Marián, poslanec NR SR (2020-09-16):
Ďakujem pekne za slovo. Vážený pán predsedajúci, vážený pán minister, vážené panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu NR SR navrhujem, aby návrh zákona prerokovali Výbor Národnej rady Slovenskej republiky pre financie a rozpočet, ústavnoprávny výbor a Výbor NR SR pre hospodárske záležitosti. Za gestorský výbor navrhujem Výbor NR SR pre financie a rozpočet. Zároveň odporúčam, aby výbory uvedené návrhy prerokovali do 30 dní a gestorský výbor do 32 dní od prerokovania návrhu zákona v prvom čítaní. Pán predsedajúci, prosím, otvorte rozpravu k uvedenému návrhu zákona. Ďakujem pekne.
Saloň, Marián, poslanec NR SR (2022-05-03):
Ďakujem pekne, pán predseda. Jaro, presne vecne si rozobral, že o čo tu ide. Venoval si sa na začiatku svojho vystúpenia k samotnému uzneseniu, že vlastne čo, že voči čomu je vznesené obvinenie, za páchanie akého trestného činu? Zločineckej skupiny? Veď viackrát opakovane už to bolo citované, že sám dekan Burda tvrdí, že ide o nezmyselne vykonštruovaný kontext a nezmyselne vykonštruovaný trestný čin a ak aby sme pripustili politickú motiváciu obvinenia, práve názov tohto trestného činu vyzerá v titulkoch najšokujúcejšie. Veď o nič iné tu nejde. Presne, presne o to. A veď ja stále budem opakovať, že aj tie legálne nahrávky z roku 2021 jasne hovorili o tom, keď sa rozprávali medzi sebou vyšetrovatelia NAKA, aká je ich úloha – spraviť SMER zločineckú skupinu. A čuduj sa svete, v lete minulého roku došlo k legislatívnej úprave dĺžky trvania kolúznej väzby, kde sa poukazovalo na to, veď aj v súvislosti s generálom Milanom Lučanským, ako sa zaobchádzalo s nimi, keď boli v kolúznej väzbe, tak sa otvorila kolúzna väzba a jej maximálna dĺžka. A čo sa stalo? Kto, kto trval na tom, aby bola výnimka z maximálnej päťmesačnej možnej dĺžky kolúznej väzby, aby bola výnimka práve zločinecká skupina? No dnes už vieme, v akom kontexte to celé bolo. Keď to začalo v apríli 2021, v lete 2021 sa riešila kolúzna väzba a jej legislatívna úprava a presadzovali tvrdo výnimku, aby tam nepatrila zločinecká skupina, no tak to bolo celé jasne pripravované s tým, že keď do toho zatiahneme ešte vyjadrenia policajného prezidenta, tak presne vieme, o čom hovoríme. A tak ako si spomínal amerického námestníka generálneho prokurátora, tak on hovoril, že je veľmi zriedkavé, aby kajúcnik v systéme Spojených štátov získal úplnú beztrestnosť. A ak kajúcnik klame, tak stráca všetky výhody. A tu ja... (Prerušenie vystúpenia časomerom.)
Danko, Andrej, predseda NR SR (2018-10-16):
Na záver, pán poslanec Matovič, nech sa páči.
Šeliga, Juraj, podpredseda NR SR (2020-12-04):
Pán poslanec Blaha.
Jurinová, Erika, podpredsedníčka NR SR (2015-04-15):
Pán poslanec Gál.
Danko, Andrej, predseda NR SR (2019-06-19):
Ďakujem. Pán poslanec Grendel.
Jasaň, Viliam, poslanec NR SR (2015-11-10):
Ďakujem pekne, pán predseda. Pán kolega Brocka, nebudem veľa hovoriť k vášmu vystúpeniu, ale jednu takú poznámočku. Skúste si ešte raz pozrieť § 53 zákona, ktorý hovorí o tom, kto môže dostať príspevok na dochádzku za prácou. Ja som tam nikde nevidel, že by musel každý mesiac preukazovať tie náklady svoje. Vážne som to nikde nevidel. Skúste si to pozrieť ešte raz, aby ste sa poučili. Ďakujem pekne.
Hargaš, Ján, poslanec NR SR (2023-12-19):
Ďakujem, len v krátkosti. Ďakujem, kolegovia a kolegyňa, ak sa nemýlim, ďakujem veľmi pekne za vaše faktické poznámky a vypichnem asi na záver, na záver to, že to, čo povedal kolega Vančo, že my tu nie sme opozícia, ktorá je opozíciou pre opozíciu, že to robíme z presvedčenia, že tie riešenia, ktoré sa budú prijímať v parlamente, by mali byť lepšie. A v neposlednom rade ešte raz podtrhnuté, táto koalícia nemá 150 mandátov, tá koalícia má o štyri hlasy viac ako opozícia, ale spravuje krajinu pre všetkých. Tak keď už kvôli niečomu, ničomu inému, tak už len z toho, aby tej zvyšnej časti populácie, ktorá ich nevolila, vysvetlila, prečo robí to, čo robí, aby tie návrhy zákonov mali vyzerať inak. Ďakujem pekne.
Hrušovský, Pavol, podpredseda NR SR (2011-05-17):
Panie poslankyne, páni poslanci, vyhlasujem tajné hlasovanie za skončené a dávam teraz overovateľom právo, aby otvorili volebnú urnu a zrátali počet hlasovacích lístkov a vyhodnotili účasť poslancov a ich voľbu a oznámili výsledok. Ďakujem pekne. (Krátka pauza.) Panie poslankyne, páni poslanci, výsledok tajnej voľby predseda, ktorého si zvolili overovatelia, oznámi Národnej rade o 18.30 hodine. Dovtedy prerušujem rokovanie. (Prestávka. Spracúvanie výsledkov tajného hlasovania.) (Po prestávke.)
Laurenčík, Milan, podpredseda NR SR (2021-05-28):
Ďalšiu faktickú poznámku má pán poslanec Dušan Jarjabek. Nech sa páči.
M. Pado, poslanec: (2008-07-02):
Pán minister, ja som nehovoril o rýchlostných komunikáciách, keď hovoríme o tej inej technike špeciálnej. Nehovoril som o R-kách, dobre? No, a to pravostranné riadenie. Nie keď vyprší poistka, pán minister, nie keď vyprší poistka. Pravostranné riadenie alebo ľavostranné riadenie, ktoré sa používa, vozidlo s ľavostranným riadením, ktoré sa používajú v Anglicku, darmo, že majú zelenú kartu, darmo, že majú doma poistenie na dvanásť mesiacov. V Anglicku je možné používať so zelenou kartou s poistkou doma maximálne do pol roka. Po polroku je povinný každý jeden urobiť povinné zmluvné poistenie v Anglicku, či mu vypršalo, alebo nevypršalo. Ja hovorím o tom, že tento princíp som po vás chcel, aby ste zaviedli v návrhu tohto zákona. Preto som o ňom rozprával, nevymýšľal som si nič iné. A nebudem komentovať tie veci ohľadom tých, no, práv a prednosti v jazde, to je názor váš, to, čo som predniesol, bol názor môj, pán minister, takže mi ho neberte. Čo som urobil v minulosti, to som urobil, čo som neurobil, to sa za to budem zodpovedať, ak niekto bude chcieť a to isté platí pre vás, pán minister. Ďakujem pekne.
Kollár, Boris, predseda NR SR (2022-03-23):
Ďakujem pekne. Prerušujem rokovanie o tomto bode programu. (Reakcia komisárky: „Ďakujem pekne. Dovidenia. Vďaka vám.“ ) Ďakujem pekne, pani komisárka. (Reakcia komisárky: „Ešte pánovi ministrovi chcem poďakovať, vašim ľuďom z ústredia, vašim ľuďom z ministerstva, že reagujú na naše výzvy... Takže vďaka.“ Reakcia ministra: „Reagujú, áno. Všetko dobré.“ ) Všetko dobré. Ďakujem pekne. Pokračujeme druhým čítaním o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 760, spoločná správa výborov má tlač 760a. Prosím ministra práce, sociálnych vecí a rodiny Slovenskej republiky Milana Krajniaka, aby vládny návrh zákona odôvodnil. Nech sa páči, pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 760.)
P. Paška, predseda NR SR: (2006-10-24):
Pán spravodajca, chcete sa vyjadriť? Nie. Prerušujem rokovanie o tomto bode programu. A budeme pokračovať rokovaním o správe o poľnohospodárstve a potravinárstve v Slovenskej republike 2006 (stav za rok 2005) . Správa je v tlači 68 a spoločná správa výborov je tlač 68a. Opäť požiadam pána ministra životného prostredia pána Jaroslava Izáka, aby správu uviedol.
Figeľ, Ján, podpredseda NR SR (2013-03-20):
S reakciou na faktické poznámky, nech sa páči, Viliam Novotný.
Šimečka, Michal, podpredseda NR SR (2024-01-12):
Ďakujem veľmi pekne. Na vaše vystúpenie sú štyri faktické poznámky. A ako prvá, poslankyňa Petrík.
Šimečka, Michal, podpredseda NR SR (2024-09-13):
Ďakujem pekne. Pán poslanec Muňko.
Mierna, Anna, poslankyňa NR SR (2021-05-11):
Ďakujem veľmi pekne. Vážený pán predsedajúci, dovoľte mi, prosím, určenej spravodajkyni výboru predniesť spoločnú správu výborov Národnej rady o prerokovaní návrhu skupiny poslancov Národnej rady na vydanie zákona, ktorým sa dopĺňa zákon č. 583/2004 Z. z. o rozpočtových pravidlách územnej samosprávy. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného návrhu zákona. Národná rada Slovenskej republiky uznesením 624 zo 16 marca 2021 pridelila návrh skupiny poslancov na prerokovanie týmto výborom: Výboru Národnej rady Slovenskej republiky pre financie a rozpočet, ústavnoprávnemu výboru a výboru pre verejnú správu a regionálny rozvoj. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko predmetnému návrhu zákona. K predmetnému návrhu zákona prijali výbory toto stanovisko: odporúčanie pre Národnú radu návrh schváliť – výbor pre financie a rozpočet, ústavnoprávny výbor a výbor pre verejnú správu a regionálny rozvoj. Z uznesení výborov uvedených v bode III tejto spoločnej správy nevyplynuli žiadne pozmeňujúce a doplňujúce návrhy. Gestorský výbor na základe stanovísk výbor odporúča Národnej rade predmetný návrh zákona schváliť. Spoločná správa výborov bola schválená uznesením gestorského výboru č. 182 zo 4. mája 2021. Týmto uznesením výbor poveril spoločnú spravodajkyňu, mňa ako, aby som na schôdzi Národnej rady Slovenskej republiky pri rokovaní o predmetnom návrhu zákona predkladala návrhy v zmysle príslušných ustanovení zákona o rokovacom poriadku. Pán predsedajúci, skončila som, otvorte, prosím, rozpravu.
M. Číž, podpredseda NR SR: (2008-10-29):
Uzatváram možnosť prihlásiť sa s faktickou poznámkou. Slovo má pani Sabolová.
Žiga, Peter, podpredseda NR SR (2024-09-17):
Prezentujme sa a hlasujme. (Hlasovanie.) 141 prítomných, 78 za, 10 proti, 52 sa zdržalo, 1 nehlasoval. Konštatujem, že sme schválili vládny návrh novely vodného zákona . Keďže sme vyčerpali všetky body hlasovania, budeme za chvíľku pokračovať v rokovaní. Teraz vyhlasujem sedemminútovú prestávku. (Prestávka.)
Glváč, Martin, podpredseda NR SR (2017-09-06):
Ďakujem. Dávam slovo poverenému členovi ústavnoprávneho výboru poslancovi Jozefovi Ježíkovi, aby, a poprosím ho, aby podal správu o výsledku prerokovania materiálu vo výbore.
Gašpar, Tibor, podpredseda NR SR (2024-10-29):
Ďakujem. Ďalší písomne prihlásený za klub, pán poslanec Viskupič, máte slovo.
Hrušovský, Pavol, predseda NR SR (2011-12-08):
Hlasujeme páni poslanci o návrhu uznesenia, ktoré máme v písomnej forme rozdané všetci. (Hlasovanie.) 139 prítomných, 69 za návrh, 1 proti, 67 sa zdržalo, 2 nehlasovali. Schválili sme návrh. Pardon, pardon, zle hlasujete, páni poslanci. Národná rada návrh uznesenia neschválila. Pán poslanec a predseda výboru pre sociálne veci predloží Národnej rade návrh rozpočtu Sociálnej poisťovne na rok 2012 , resp. návrh uznesenia k prerokovávanému návrhu rozpočtu Sociálnej poisťovne (tlač 538). Páni poslanci, poprosím vás o kľud v rokovacej sále.
Richter, Ján, poslanec NR SR (2021-05-27):
Ďakujem pekne za slovo. No, pán kolega Laco Kamenický, tiež som sa zamýšľal, keď si hovoril, nad tým, že či to vôbec, čo si tu hovoril, rozoberal, analyzoval, má aj zmysel. Na druhej strane, kde opozícia môže inde upozorniť na problém, rozanalyzovať, vysvetliť, poukázať na riešenia, ktoré nie sú dobré, ako tu v parlamente? To znamená jednoznačne áno. Možno tri veci, ktoré si pomenoval, chcel by som trošku konkretizovať. Pomoc, po druhé európske fondy a po tretie zamestnanosť. Pomoc. Systém pokus – omyl. Kto rýchlo dáva, dvakrát dáva, ale v konkrétnej historickej dobe. My máme prvú pomoc, prvú pomoc plus, prvú pomoc dvakrát plus. Keby sme boli na začiatku riešili hneď prvú pomoc dvakrát plus, bolo by to drahšie, ale v skutočnosti by to bolo efektívnejšie, lebo veľa firiem by sa bolo bývalo udržalo. Druhá vec, európske fondy. Mne to nedá tú realokáciu stále otvárať. Veď 1 mld. je 1 % HDP. Operačný program Ľudské zdroje je vyčerpaný. Krajniak nemá z čoho viaceré projekty jednoducho pripravovať. Práve preto sa mali realokovať do tohto Európskeho sociálneho fondu. Bolo by to prinieslo väčšiu zamestnanosť a automaticky by sa napĺňala kasa spätne cez odvody, spotrebu a bolo by to prinášalo takýto výsledok. Zamestnanosť. Viete, v zamestnanosti podľa Eurostatu sme najhorší v celej Európe. Najväčší pokles, úplne poslední z dvadsaťsedmičky. Cesta iná nie je. Podpora zamestnanosti, príprava projektov a využívanie prostriedkov aj Európskeho sociálneho fondu a pripravovať alebo pokračovať v tých projektoch, ktoré tu boli a boli úspešné.
Bugár, Béla, podpredseda NR SR (2018-03-14):
Nech sa páči, prezentujme sa a hlasujme. (Hlasovanie.) Prítomných 120, za 78, zdržalo sa 33 poslancov, 9 nehlasovali. Návrh sme schválili. Nech sa páči, druhý.
Figeľ, Ján, podpredseda NR SR (2013-12-03):
S ďalšou faktickou Ivan Štefanec.
Bugár, Béla, podpredseda NR SR (2018-06-14):
Pán poslanec Dostál, môžte reagovať na faktické poznámky.
Kollár, Boris, predseda NR SR (2020-04-01):
Pán poslanec Raši.
Pellegrini, Peter, predseda NR SR (2015-05-06):
Pán poslanec Hudacký.
Petrík, Simona, poslankyňa NR SR (2024-06-19):
Ďakujem. Ja len veľmi krátko. Ďakujem ti, kolega Dubovický, za podporu a možno len ešte poviem veľmi krátko, že ja naozaj ponúkam tieto návrhy koalícii, neurazím sa, keď ich o pol roka alebo o rok nejakým spôsobom predstavia ako vlastné návrhy. Práve naopak, budem rada, pretože viem, že pomôžu týmto konkrétnym skupinám ľudí. Už teraz, keď som ich začala komunikovať či už na sociálnych sieťach alebo inak, sa stretávajú s veľmi dobrými ohlasmi. Nie sú ani nejakým spôsobom veľmi drahé, naozaj sú fiškálne zodpovedne pripravené. Takže, nech sa páči, ja budem veľmi rada, keď sa koalícia inšpiruje a predloží takéto návrhy aj sama za seba. Ďakujem. To je všetko.
Galko, Ľubomír, poslanec NR SR (2015-12-08):
Ďakujem pekne. Ja by som niekoľko poznámok si dovolil povedať. No, keď sa tu ideme oháňať teda spravodajskými informáciami, pán minister, tak by ste mohli korektne povedať, že tam bolo podozrenie, že tie expanzné zbrane boli nakúpené v kamenných obchodoch a že podľa posledných spravodajských informácií sa to podozrenie nepotvrdilo. Tak buď to nečítate spravodajské informácie, alebo úmyselne klamete. Druhá poznámka. Čo sa týka toho odpočúvania novinárov, ste to tu spomenuli, asi ušlo vašej pozornosti, že pred dvomi mesiacmi bolo trestné stíhanie zastavené napriek tomu, že ten vami nasadený vyšetrovateľ, ktorý riešil Hedvigu Malinovú a emisie a neviem čo všetko, sa strašne snažil, tak evidentne máme asi ešte príčetných prokurátorov na Generálnej prokuratúre a ten riaditeľ bol zbavený... (Reakcia ministra vnútra.) Povedzte mu, nech nevykrikuje po mne. (Prerušenie vystúpenia predsedajúcim.)
Pčolinský, Peter, podpredseda NR SR (2023-05-09):
Ďakujem pekne. Otváram rozpravu, do ktorej nemám žiadnu písomnú prihlášku. Pýtam sa, či sa chce niekto prihlásiť ústne. Nie, uzatváram možnosť. (Reakcia navrhovateľa.) V rámci rozpravy, nech sa páči.
Danko, Andrej, predseda NR SR (2016-12-07):
Ďakujem. Na vystúpenie pána poslanca tri faktické poznámky. Poprosím, uzatváram možnosť prihlásenia s faktickými poznámkami. Pán poslanec Anton Hrnko.
Glváč, Martin, podpredseda NR SR (2016-10-26):
(Rozprávané súbežne s poslankyňou Grausovou.) Pán poslanec Marosz, nech sa páči.
Vitteková, Anna, poslankyňa NR SR (2013-09-25):
Ďalej, pán predseda, budeme hlasovať o prvom pozmeňujúcom návrhu pána poslanca Poliačika.
Jurinová, Erika, podpredsedníčka NR SR (2012-08-08):
Ďakujem pánovi poslancovi. S faktickou poznámkou sa prihlásil pán poslanec Mihál. Uzatváram možnosť prihlásiť sa. Nech sa páči, pán poslanec.
Pčolinský, Peter, podpredseda NR SR (2023-05-10):
Ďakujem pekne. Dávam slovo spravodajkyni z gestorského výboru pre sociálne veci poslankyni Drábikovej.
Droba, Juraj, poslanec NR SR (2015-06-23):
Vážený pán predseda, vážení kolegovia, chcem upriamiť pozornosť na to, že v nedeľu sa skončil 10. ročník podujatia GLOBSEC, ktoré sa z malej regionálnej konferencie za desať rokov vypracovalo na jedno z troch najlepších bezpečnostných podujatí na svete. Bolo na ňom 1 100 účastníkov, 12 hláv štátov vrátane štátnikov ako David Cameron a John McCain a myslím si, že všeobecne málo na Slovensku oceňujeme a aplaudujeme úspechom. Takže chcem, aby sme si všetci pripomenuli, že toto podujatie sa uskutočnilo. A ďakujem veľmi pekne organizátorom zo Slovenskej atlantickej komisie za to, že perfektne reprezentovali Slovensko.
Šefčík, Marek, poslanec NR SR (2020-07-23):
Pán predsedajúci, ďakujem za slovo. Pán Pellegrini... (Krátka pauza. Reakcie z pléna.)
Fico, Robert, predseda vlády SR (2017-09-07):
Ďakujem pekne. Dámy a páni, niekedy je ťažké v takej hektickej dobe sa vrátiť k normálnej práci, ale musíme to urobiť. Dovoľte mi, aby som podľa rokovacieho poriadku z dnešnej hodiny otázok ospravedlnil neprítomných členov vlády a oznámil ministrov, ktorí ich budú zastupovať. Neprítomný je minister zahraničných vecí a európskych záležitostí Miroslav Lajčák, zastupuje ho minister dopravy a výstavby Árpád Érsek. Neprítomný je minister financií Peter Kažimír, zastupuje ho podpredseda vlády Peter Pellegrini. Minister zdravotníctva Tomáš Drucker, takisto ho bude zastupovať Peter Pellegrini. Na zahraničnej pracovnej ceste je minister obrany Peter Gajdoš, zastupuje ho ministerka pôdohospodárstva a rozvoja vidieka pani Matečná. Ďalej otázky nie sú na podpredsedníčku vlády a ministerku spravodlivosti Luciu Žitňanskú, na ministra hospodárstva Petra Žigu a na ministra práce, sociálnych vecí a rodiny Jána Richtera. Pán predsedajúci, som pripravený v stanovom čase odpovedať na postavené otázky členov parlamentu.
Mizík, Stanislav, poslanec NR SR (2017-02-02):
Ďakujem za slovo. Pán Galko, vy ste kardinálny prípad vojnového štváča, ktorý z našej vlasti spolu s inými robí prvosledový terč. Toto provokatívne ničím neodôvodnené cvičenie je zamerané výslovne len a len proti Ruskej federácii. Vy osobne napínate svaly, ktoré nemáte. Ďakujem za slovo.